User:Benny Jorgensen

Inge Kauffeldt, stifter af De Danske Vægtkonsulenter

Inge Kauffeldt har siden 1973 arbejdet med overvægtige mennesker. Hun har set, hvordan industrialiseringen af produkterne har forringet kvaliteten, og hun har set den ene fastfoodkæde efter den anden skyde op med usunde retter, hvor kalorieindholdet ligger i top.

Men hun har desværre også været uhyggelig tæt på bagsiden af ’medaljen’ og set det hastigt voksende antal overvægtige, der i perioder har stået i kø for at få hjælp til vægttab.

”Antallet af tons, som vi hjælper den danske befolkning af med, stiger år for år. Men det er desværre kun toppen af isbjerget. Via et positivt og fornuftigt samarbejde med det danske sundhedsvæsen og fødevare/medicinalindustrien ville vi kunne spare samfundet for endnu flere penge, end vi gør i øjeblikket', siger Inge Kauffeldt, som stadig er personlig rådgiver inden for sundhed og vægttab.

'Som 17 årig mødte jeg min mand, og vi flyttede sammen i en lejlighed på Frederiksberg. Sammen fik vi hurtigt 2 dejlige drenge med 2 års mellemrum - og samtidig fik jeg en overvægt på 15 kilo. Det var knap så dejligt, og jeg kæmpede i flere år med at få den væk'. Jeg prøvede alle mulige og umulige pille- og pulverkure, talte kalorier og sultede mig. Men ingenting hjalp. Så da Vægtvogterne i 1973 startede i Danmark meldte jeg mig ind. Her lærte jeg mange overvægtige medsøstre at kende og opdagede til min egen overraskelse, at jeg var god til at motivere og hjælpe andre overvægtige til vægttab. Jeg besluttede derfor, at jeg ville uddanne mig som vægtkonsulent. Jeg arbejdede i 7 år som vægtkonsulent, indtil de i 1980 lukkede alle deres afdelinger i Danmark. Det var bestemt ikke med i mine planer. Pludselig stod jeg der med alle mine medlemmer, som jeg havde et stort ansvar for. De var midt i et vægttabsforløb, som de nu ikke havde nogen som helst chance for at gennemføre. Det kunne jeg ikke acceptere. Jeg følte, at jeg måtte gøre noget og tog en hurtig beslutning. Jeg sprang ud i det og startede De Danske Vægtkonsulenter i 1981. Så måtte det briste eller bære.

Det skulle være et nyt og effektivt kostprogram, som udover at være godkendt af ernæringseksperter skulle være renset for amerikanisme og tilpasset til danske forhold og til dansk madkultur.' Resten er historie. I dag er De Danske Vægtkonsulenter det populæreste og mest effektive slankekoncept i Danmark med afdelinger i alle større byer. Inge Kauffeldt har skrevet mere end 30 kogebøger med slankeopskrifter, som alle er blevet bestsellere og på 30 år har været med til at hjælpe den danske befolkning af med mere end 4.500.000 kilo. Og Inge Kauffeldt selv - ja, hun har nu i over 30 år levet af sunde fødevarer og samtidig holdt sig på idealvægten. Læs mere www.vaegtkonsulenterne.dk